钦定古今图书集成/明伦汇编/氏族典/第072卷 > 朱绅
## 钦定古今图书集成/明伦汇编/氏族典/第072卷 > 朱绅

按《陕西通志》：“绅，河州人。幼聪敏，尝从庄毅公学。登景
泰甲戌进士，授江西道监察御史，风采凛然。后勘问
郡王事，允协舆情。上嘉之，即以御笔书之屏曰：‘御史
朱绅，老成忠厚’。升浙江副使，巡督海道，廉明公爱，远
人输诚，兴学校，筑海堤，立义冢，赈贫施药，重名节，有
靖海蜚声之誉。转贵州左布政使，致仕，自号逃辛老
人。”卒年七十一。